《暮雨》
宋代·丘葵

几月环城万骑屯，一朝闻鞑便南奔。
龙枯未必还忧螘，牛瘠胡为莫偾豚。
典午既衰无管仲，吐蕃方炽有怀恩。
临风一掬英雄泪，散作弥天暮雨昏。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。